CELEX: 62013TN0709
Language: el
Date: 2013-12-27 00:00:00
Title: Υπόθεση T-709/13: Προσφυγή της 27ης Δεκεμβρίου 2013 — Steinbeck κατά ΓΕΕΑ — Alfred Sternjakob (BE HAPPY)

1.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 61/15
            
         Προσφυγή της 27ης Δεκεμβρίου 2013 — Steinbeck κατά ΓΕΕΑ — Alfred Sternjakob (BE HAPPY)
   (Υπόθεση T-709/13)
   2014/C 61/27
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Steinbeck GmbH (Fulda, Γερμανία) (εκπρόσωποι: M. Heinrich und M. Fischer, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Alfred Sternjakob GmbH & Co. KG (Frankenthal, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 17ης Οκτωβρίου 2013, στην υπόθεση R 32/2013-1,
            
         
               —
            
            
               να καταδικάσει το ΓΕΕΑ στα δικαστικά έξοδα, καθώς και στα έξοδα της διαδικασίας ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: λεκτικό σήμα «BE HAPPY» για προϊόντα των κλάσεων 16, 21, 28 και 30 — κοινοτικό σήμα υπ’ αριθ. 5 310 057
   
      Δικαιούχος του κοινοτικού σήματος: η προσφεύγουσα
   
      Αιτούσα την κήρυξη της ακυρότητας του κοινοτικού σήματος: η Alfred Sternjakob GmbH & Co. KG
   
      Αιτιολογία της αιτήσεως κηρύξεως της ακυρότητας: Απόλυτοι λόγοι ακυρότητας κατά το άρθρο 52, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχεία β' και γ', του κανονισμού 207/2009
   
      Απόφαση του τμήματος ακυρώσεως: έκανε δεκτή την αίτηση για κήρυξη της ακυρότητας
   
      Απόφαση του τμήματος προσφυγών: απόρριψη της προσφυγής
   
      Προβαλλόμενοι λόγοι: παράβαση του άρθρου 7, παράγραφος 1, στοιχείο β', του κανονισμού 207/2009